62018TJ0335_INF
Rozsudok Všeobecného súdu (deviata komora) zo 6. apríla 2022 –Mubarak a i./Rada
(veci T‑335/18, T‑338/18 a T‑327/19) (
1
)
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Egypte – Opatrenia prijaté voči osobám zodpovedným za spreneveru štátnych finančných prostriedkov a spojeným osobám a subjektom – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov – Ponechanie mena žalobcov na zozname – Právo na obhajobu – Povinnosť Rady overiť, či rozhodnutie orgánu tretieho štátu bolo prijaté v súlade s právom na obhajobu a právom na účinnú súdnu ochranu – Nesprávne právne posúdenie – Zjavne nesprávne posúdenie“
1.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Egypte – Rozhodnutie o zmrazení finančných prostriedkov – Prijatie alebo ponechanie na základe vnútroštátneho rozhodnutia o zmrazení finančných prostriedkov alebo súdneho rozhodnutia orgánu tretieho štátu – Prípustnosť – Podmienka – Vnútroštátne rozhodnutie prijaté pri dodržaní práva na obhajobu a práva na účinnú súdnu ochranu – Povinnosť Rady vykonať overenie – Povinnosť odôvodnenia – Rozsah
[Charta základných práv Európskej únie, článok 47; rozhodnutie Rady 2011/172/SZBP, zmenené rozhodnutiami (SZBP) 2018/466, (SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri body 51 – 56, 171 – 173)
2.
Právo Európskej únie – Zásady – Právo na obhajobu – Právo na účinnú súdnu ochranu – Reštriktívne opatrenia voči určitým osobám, subjektom a orgánom s ohľadom na situáciu v Egypte – Povinnosti Rady – Oznámenie dotknutej osobe skutočností zohľadnenými v jej neprospech a o práve byť vypočutá – Právo na prístup k spisu
[Charta základných práv Európskej únie, článok 41 ods. 2; rozhodnutie Rady 2011/172/SZBP, zmenené rozhodnutiami (SZBP) 2018/466, (SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri body 57 – 59)
3.
Európska únia – Súdne preskúmanie zákonnosti aktov inštitúcií – Reštriktívne opatrenia prijaté voči určitým osobám a subjektom s ohľadom na situáciu v Egypte – Účinná súdna ochrana – Rozsah preskúmania
[Charta základných práv Európskej únie, článok 47; rozhodnutie Rady 2011/172/SZBP, zmenené rozhodnutiami (SZBP) 2018/466,(SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri body 60 – 62, 175)
4.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Egypte – Rozhodnutie o zmrazení finančných prostriedkov – Prijatie alebo ponechanie na základe vnútroštátneho rozhodnutia o zmrazení finančných prostriedkov alebo súdneho rozhodnutia orgánu tretieho štátu – Prípustnosť – Podmienka – Vnútroštátne rozhodnutie prijaté pri dodržaní práva na obhajobu a práva na účinnú súdnu ochranu – Právo na prejednanie veci v primeranej lehote – Povinnosť Rady vykonať overenie
[rozhodnutie Rady 2011/172/SZBP, zmenené rozhodnutiami (SZBP) 2018/466, (SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri body 63, 105, 107 – 109, 113, 144, 147, 160)
5.
Spoločná zahraničná a bezpečnostná politika – Reštriktívne opatrenia prijaté s ohľadom na situáciu v Egypte – Rozhodnutie o zmrazení finančných prostriedkov – Prijatie alebo ponechanie na základe súdneho konania vedeného orgánmi tretieho štátu v oblasti sprenevery štátnych finančných prostriedkov – Podmienky – Vnútroštátne rozhodnutie prijaté pri dodržaní práva na obhajobu a práva na účinnú súdnu ochranu – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Povinnosť Rady overiť dodržanie uvedených práv – Porušenie
[rozhodnutie Rady 2011/172/SZBP, zmenené rozhodnutiami (SZBP) 2018/466, (SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri body 121 – 131, 135, 136, 148, 151, 161, 165, 168, 169, 177)
6.
Žaloba o neplatnosť – Rozsudok o zrušení – Účinky – Obmedzenie Súdnym dvorom – Reštriktívne opatrenia prijaté s ohľadom na situáciu v Egypte – Zrušenie napadnutých aktov, ktoré nemá za následok vyňatie názvu žalobkyne zo sporných zoznamov – Následné rozhodnutie, ktorým bol uvedený zoznam nahradený – Zachovanie účinkov zrušených aktov do uplynutia lehoty pre podanie opravného prostriedku alebo do jeho zamietnutia – Neexistencia
[článok 264 druhý odsek ZFEÚ; Štatút Súdneho dvora, článok 60; rozhodnutie Rady 2011/172/SZBP, zmenené rozhodnutiami (SZBP) 2018/466, (SZBP) 2019/468 a (SZBP) 2020/418; nariadenia Rady č. 270/2011, 2018/465, 2019/459 a 2020/416]
(pozri bod 179)
Výrok
1.
Veci T‑335/18, T‑338/18 a T‑327/19 sa spájajú na účely vyhlásenia rozsudku.
2.
Rozhodnutie Rady (SZBP) 2018/466 z 21. marca 2018, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, rozhodnutie Rady (SZBP) 2019/468 z 21. marca 2019, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, a rozhodnutie Rady (SZBP) 2020/418 z 19. marca 2020, ktorým sa mení rozhodnutie 2011/172/SZBP o reštriktívnych opatreniach voči určitým osobám, subjektom a orgánom s ohľadom na situáciu v Egypte, sa zrušujú v rozsahu, v akom sa týkajú pána Gamala Mohameda Hosniho Elsayeda Moubaraka a Alaa Mohameda Hosniho Elsayeda Moubaraka, ako aj paní Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanne Salehovej Thabetovej.
3.
Rozhodnutie 2019/468 a rozhodnutie 2020/418 sa zrušujú v rozsahu, v akom sa týkajú pána Mohameda Hosniho Elsayeda Moubaraka.
4.
Vykonávacie nariadenie Rady (EÚ) 2018/465 z 21. marca 2018, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, vykonávacie nariadenie Rady (EÚ) 2019/459 z 21. marca 2019, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom ohľadom na situáciu v Egypte, a vykonávacie nariadenie Rady (EÚ) 2020/416 z 19. marca 2020, ktorým sa vykonáva nariadenie (EÚ) č. 270/2011 o reštriktívnych opatreniach voči určitým osobám, subjektom a orgánom s ohľadom na situáciu v Egypte, v rozsahu, v akom sa týkajú pánov Gamala Mohameda Hosniho Elsayeda Moubaraka a Alaa Mohameda Hosniho Elsayeda Moubaraka, ako aj paní Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanne Salehovej Thabetovej.
5.
Vykonávacie nariadenie 2019/459 a vykonávacie nariadenie 2020/416 sa zrušujú v rozsahu, v akom sa týkajú pána Mohameda Hosniho Elsayeda Moubaraka.
6.
Rada Európskej únie znáša svoje vlastné trovy konania a je povinná nahradiť trovy konania, ktoré vznikli pánom Gamalovi Mohamedovi Hosnimu Elsayedovi Moubarakovi, Alaaovi Mohamedovi Hosnimu Elsayedovi Moubarakovi a Mohamedovi Hosnimu Elsayedovi Moubarakovi, ako aj paniam Heidy Mohamedovej Magdyovej Husseinovej Rasekhovej, Khadigy Mahmoudovej El Gammalovej a Suzanne Salehovej Thabetovej.
(
1
)	Ú. v. EÚ C 259, 23.7.2018.